《观白公兰若寓居诗如写余怀但不能晨游夜息如彼自由耳辄用韵作》
宋代·程俱

生非廊庙姿，雅志在林野。拟作奢摩他，疾至萨芸若。

身心沩山奢，得失塞翁马。城南寄僧坊，一室谢扫洒。

当时醉吟翁，高谢香山下。安知衰病夫，亦有如翁者。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。